stanford-oval/wikipedia huggingface dataset:
Tupavuori

Tupavuori voi tarkoittaa seuraavia asioita:
Tupavuori, kallioalue Naantalissa, johon liittyvät:
Tupavuoren säiliöalue, Neste Oyj:n vuonna 1946 toimintansa aloittanut öljyvarastoalue
Tupavuoren merikylpylä, Naantalin kylpylälaitoksen merikylpylä, joka oli toiminnassa vuodesta 1918 1940-luvulle
M/T Tupavuori, Neste Oy:n öljytankkeri, joka tuhoutui Tupavuoren edustalla vuonna 1958
Tupavuoren kalliomaalaus,  Kouvolassa, entisessä Jaalassa sijaitseva kalliomaalaus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tupavuori”, voi hakea sivunnimihaulla, laajalla sivunnimihaulla tai tekstihaulla.
Trakeostomia

Krikotyreotomian paikka merkitty kuvaan kirjaimella A. Trakeostomian paikka merkitty kirjaimella B.

1. Kilpirusto

2. Kilpiruston ja sormusruston välinen ligamentti lat. Ligamentum cricothyroideum

3. Sormusrusto

4. Henkitorvi
Trakeostomia tarkoittaa reiän tekemistä henkitorveen. Käytännössä se tehdään tukkeutuneen yläilmatien ohittamiseksi tai hengityksen helpottamiseksi. Se tehdään ihoviillon kautta rintalastan yläpuolelle. Reikään asetetaan putki, joka takaa ilman kulkemisen.
Hätätrakeostomia (krikotyreotomia) voidaan joutua tekemään viivytyksettä ensihoidollisena toimenpiteenä, jos potilaan hapensaanti on uhattuna. Kyseessä on hoitotason yksikön tai lääkäriyksikön toimenpide.
Mika Häkkiselle tehtiin hätätrakeostomia hänen ajettuaan ulos 1995 Australian Grand Prixin aika-ajoissa.
Aiheesta muualla

Wikimedia Commonsissa on kuvia tai muita tiedostoja aiheesta .
Hannu Tapiovaara: Trakeostomia - miksi ja miten?
Trakeostomia.info: Trakeostomian hoito-ohjeet
Tony McCarroll

Tony McCarroll (s. 14. heinäkuuta 1971 Manchester, Englanti) on brittiläinen muusikko, joka tunnetaan parhaiten yhtenä rockyhtye Oasiksen perustajajäsenistä ja yhtyeen alkuperäisenä rumpalina. McCaroll soitti yhtyeessä vuosina 1991–1995. Vuonna 1999 hän haastoi Oasiksen oikeuteen vaatien 18 miljoonaa puntaa erottamisestaan. Asia sovittiin kuitenkin ennen oikeutta.[lähde? ]
Tenkanen

Tenkanen voi viitata seuraaviin:
Sukunimi

Aaron Tenkanen (1880–1963), urkuri, säveltäjä, liikemies
Arvo Tenkanen (1898–1966), diplomi-insinööri ja kaupunginjohtaja
Juha Tenkanen (s. 1978), jalkapalloilija
Maija Tenkanen (s. 1963), biotuotannon kemian professori
Martti Tenkanen (1911–1971), piirisihteeri, kirjailija, yrittäjä
Niklas Emanuel Tengén, alk. Tenkanen (1817–1878), kirkkoherra, kirjailija, suomentaja ja säveltäjä
Reino Tenkanen (1899–1995), sotilaselokuvaaja
Sami Tenkanen (s. 1974), toimittaja ja media-alan vaikuttaja
Tuula Tenkanen (s. 1990), purjehtija
Valtteri Tenkanen (s. 1985), jääkiekkoilija
Muita

Aarne Tenkanen, artisti (oik. Kai Järvinen)
Tenkasen tyttökalenteri, Aarne Tenkasen musiikkialbumi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Toyota Matrix

| Toyota Matrix |
| --- | --- |

Valmistustiedot
Valmistusmaa:   Kanada
Valmistaja:  Toyota Motor Corporation
Valmistusvuodet:  2002–2014
Muut nimet:  Toyota Corolla Matrix
Luokka:  C-segmentti
Seuraaja:  Toyota Corolla iM
Teknisesti samankaltaisia:  Toyota Corolla Lexus CT Pontiac Vibe
Toyota Matrix on Pohjois-Amerikassa myyty farmarimallinen henkilöauto. Sitä valmistettiin Cambridgessa, Kanadan Ontariossa. Se oli Pohjois-Amerikan markkinoilla Toyota Corollan farmariversion seuraaja. Japanissa autoa myytiin vuosina 2002–2004 nimellä Toyota Voltz. General Motors myi samaa autoa nimellä Pontiac Vibe.
Matrix ja Vibe ovat mekaanisesti ja teknisesti täysin samanlaisia, mutta näyttävät hieman erilaisilta. Kumpikin on pieni, mutta pitkä, SUV-tyylisesti muotoiltu farmari. Niiden markkinointi on suunnattu nuorille asiakkaille. Matrixissa on käytetty Toyota Corollan alustaratkaisua.
Moottorivaihtoehdot:
1.8 VVT-i (1ZZ-FE) – 130 hp
1.8 VVTL-i (2ZZ-GE) – 164 hp (2006)
1.8 VVTL-i (2ZZ-GE) – 170 hp (2005)
1.8 VVTL-i (2ZZ-GE) – 173 hp (2004)
1.8 VVTL-i (2ZZ-GE) – 180 hp (2003)
Sukupolvet

Ensimmäinen sukupolvi
(2003–2008)
Toinen sukupolvi
(2009–2014)
Aiheesta muualla

Kuvia tai muita tiedostoja aiheesta Toyota Matrix Wikimedia Commonsissa
Eino Penttilä (kirjailija)

Eino Aleksanteri Penttilä (22. elokuuta 1907 Kalajoki – 4. syyskuuta 1997 Helsinki) oli suomalainen toimitusjohtaja, yrittäjä ja kirjailija.
Eino Penttilän vanhemmat olivat maanviljelijä Matti Hermanni Penttilä ja Kreeta Maria Takkunen. Hän kävi kauppakoulun ja teknillisen koulun.
Eino Penttilä kirjoitti merimieselämää kuvaavia romaaneja ja jännitysromaaneja sekä lisäksi Suomen sotahistoriaa käsitteleviä teoksia.
Eino Penttilä oli naimisissa vuodesta 1964 Leena Maija Siukosen kanssa.
Teoksia

Katkerat satamat : erään Cassion koristelematon tarina. Alea-kirja, Helsinki 1973
Merielämän armottomat kasvot : tarua ja totta. Eino Penttilä, Helsinki 1976
Varpuskellari : romaani. Eino Penttilä, Helsinki 1978
Asekätkijät : romaani. Kustannuspiste, Helsinki 1983
Kaamosvakoilija Pohjolassa. Mainosteknikot, Helsinki 1986
Panssarilaivat Ilmarinen ja Väinämöinen : taistelut ja tuho. Mainosteknikot, Helsinki 1986
Turku talvi- ja jatkosodassa 1939-1944. Mainosteknikot, Helsinki 1988
Lento Murmanskiin. Mainosteknikot, Helsinki 1989
Pitkä lenkki : elämäkertaromaani. Mainosteknikot, Helsinki 1990
Kotka liekeissä. E. Penttilä, Helsinki 1991
Taistelu Helsingistä. Mainosteknikot, Helsinki 1993
Salasanomia Pohjolassa. Mainosteknikot, Helsinki 1994
Elektrikerförbundet

| Elektrikerförbundet |
| --- | --- |

Perustettu:  1906
Tyyppi:  ammattiliitto
Kotipaikka:  Tukholma
Toiminta-alue:  Ruotsi
Jäsenet:  n. 22 000
Puheenjohtaja:  Urban Pettersson
Varapuheenjohtaja:  Louise Olsson Pontus Boström
Kattojärjestö:  Landsorganisationen
Jäsenlehti:  Elektrikern
Aiheesta muualla
Sivusto
Infobox OKNimi-testi OK: 
Elektrikerförbundet (lyh. SEF; virallisesti Svenska Elektrikerförbundet; puhekielessä Elektrikerna) on ruotsalainen vuonna 1906 perustettu sähköalan ammattiliitto, joka kuuluu keskusammattijärjestö Landsorganisationeniin. Vuoteen 1947 saakka ammattiliiton nimi oli Elektriska Arbetarförbundet.
Järjestön pääkonttori Tukholmassa osoitteessa Hagagatan 2.
Encamp

Encampin sijainti Andorrassa
Encampin vaakuna.
Encampin kyläkeskus.
Encamp on kunta ja sen pieni keskuskylä Andorrassa, noin neljän kilometrin päässä Andorra la Vellasta pohjoiseen. Kunnan pinta-ala on 74 neliökilometriä ja asukasluku oli arviolta 11 290 vuonna 2017. Encampin kylässä on säilynyt keskiaikaista arkkitehtuuria ja kapeita kujia.
Ilmasto

Encampin kylässä on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 8 °C ja keskimääräinen sademäärä 1 020 millimetriä. Heinäkuu on lämpimin kuukausi. Silloin vuorokauden keskilämpötila on noin 16 °C. Viilein kuukausi on tammikuu, jolloin keskilämpötila on noin 1 °C. Sateisin kuukausi on toukokuu, jolloin sataa keskimäärin noin 110 millimetriä. Tammikuu puolestaan on kuivin kuukausi. Silloin keskimääräinen sadanta on 64 millimetriä.
Politiikka

Encampin kunnassa toimii oma paikallishallinto (Comú), jolla on suhteellisen laajat valtaoikeudet luonnonvarojen käytöstä päättämisestä aluesuunnitteluun ja julkisten palveluiden järjestämiseen. Hallinnon jäsenet valitaan neljän vuoden välein vaaleilla, ja eniten ääniä saanut puolue saa puolet paikoista. Loput paikat jaetaan saatujen äänien mukaan eniten ääniä saanut puolue mukaan lukien. Suurimmalla puolueella on näin ollen aina enemmistö hallinnossa.
Aiheesta muualla

Kuvia tai muita tiedostoja aiheesta Encamp Wikimedia Commonsissa
Andorran kunnat
Andorra la Vella
Canillo
Encamp
Escaldes-Engordany
La Massana
Ordino
Sant Julià de Lòria
Tonni

Tonni (tunnus t, Suomessa lyhenteenä käytössä myös tn) on massan (arkikielessä ”painon”) lisäyksikkö SI-järjestelmässä. Tonni vastaa tuhatta kilogrammaa, ja se on sopivan kokoinen yksikkö kuvaamaan esimerkiksi rahtiliikenteessä esiintyviä massoja.[lähde? ]
Yksiköstä tonni käytetään suurien massojen yhteydessä myös kerrannaisia: esimerkiksi kilotonni (tunnus kt) on tuhat tonnia ja megatonni (tunnus Mt) on miljoona tonnia Kansainvälisissä yhteyksissä voidaan korostaa, että on kysymys metrisestä tonnista (engl. metric ton) erotuksena brittiläisistä tonneista.[lähde? ]
Tonni yleiskielisessä viestinnässä

SI-järjestelmässä tonnin tunnus on t. Aikaisemmin tieteellisissä kirjoituksissa on käytetty myös lyhennettä tn. Yleiskielessä suositeltava tonnin lyhenne on tn, koska t merkitsee myös tuntia ja tavua.
Tuhat tonnia

Suurtuotannossa ja suurissa kuljetuksissa käytetään epävirallista yksikköä tuhatta tonnia, joka lyhennetään ”ttn” (miljoona kg).
Brittiläiset tonnit

Nimi tonni (engl. ton) on myös kahdella brittiläisen yksikköjärjestelmän massayksiköllä, jotka molemmat ovat suuruudeltaan melko lähellä SI-järjestelmän tonnia. Etupäässä Yhdysvalloissa käytetty lyhyt tonni (engl. short ton) on 2 000 naulaa eli 907,184 74 kg. Isossa-Britanniassa käytetty pitkä tonni (engl. long ton) on 2 240 naulaa eli 1 016,046 9 kg.
Laivojen koon mittana kansainvälisestikin käytetty rekisteritonni ei ole massan vaan tilavuuden yksikkö. Yksi rekisteritonni on 100 brittiläistä kuutiojalkaa eli noin 2,832 m³ (tarkalleen 2,831 684 66 m³).
Muuta

Saksan Lüneburgissa on tunnettu hunajan painomittana yksikköä Schatt, joka tarkoittaa 1/32 tonnia.
Eohippus

| Eohippus |
| --- | --- |

 Eoseeni 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kavioeläimet Perissodactyla
Heimo::  Hevoseläimet Equidae
Suku::  †Eohippus  Marsh, 1876
Laji::  angustidens
Kaksiosainen nimi
 † Eohippus angustidens  Cope, 1875 
Katso myös
   Eohippus Wikispeciesissä   Eohippus Commonsissa 
Infobox OKNimi-testi OK: 
Eohippus oli Pohjois-Amerikassa varhaisella eoseenikaudella noin 55-45 miljoonaa vuotta sitten elänyt pieni, suunnilleen kissan kokoinen, vain noin viisi kiloa painanut pieni hevosen esi-isä. Se ei oikein muistuttanut nykyisiä hevosia, ja kavioita sillä ei ollut, vaan etujaloissa oli neljä ja takajaloissa kolme varvasta. Eohippusta pidettiin kauan Hyracotheriumin lajina, mutta on nyt erotettu omaksi suvukseen.
Historia

Vuonna 1876 Othniel Charles Marsh kuvasi luurangon nimellä Eohippus validus. Se muistutti Richard Owenin löytämää Hyracotheriumia ja siirrettiin siihen. Hyracotherium todettiin hiljattain parafyleettiseksi, ja suku käsittää nykyään vain lajin H. leporinum. E. validus todettiin identtiseksi aikaisemmin nimetyn Hyracotherium angustidensiksen kanssa, ja siitä tuli Eohippus angustidens.
Aiheesta muualla

Dinosaurukset eli hirmuliskot Tunturisusi
Tenjärvi

| Tenjärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  60°56′47″N, 26°58′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskujoki:  suo-oja Tarhajärvi–Kepsunjärveen 
Järvinumero:  14.182.1.014
Mittaustietoja
Pinnankorkeus:  64,8 m  
Pituus:  1 km  
Leveys:  480 m  
Rantaviiva:  2,527 km  
Pinta-ala:  32,049 ha  
Saaria:  ei saaria 
 fiTenjärvi 
Tenjärvi  on Kymessä, Kouvolan Valkealassa sijaitseva järvi.
Maantietoa

Järven pinta-ala on 32 hehtaaria, se on 1,0 kilometriä pitkä ja 500 metriä leveä. Järvellä ei ole kartan mukaan saaria.  Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Rapojärven alueeseen (14.182) se kuuluu. Järven vedenpinnan korkeus on 64,8 metriä mpy.
Erebuni SC

| Erebuni SC |
| --- | --- |
Koko nimi:  Erebuni Sport Club
Perustettu:  2007
– kapasiteetti:  544
Sarja:  Armenian jalkapalloliiga
Infobox OKNimi-testi OK: 
Erebuni Sport Club on jalkapalloseura Jerevanin kaupungista. Seura pelaa kaudella 2018–2019 Armenian jalkapalloliigassa, joka on maan korkein sarjataso. Seura on perustettu vuonna 2007, mutta pääsarjassa se debytoi kaudella 2016–2017.
Emily Seebohm
Yksityiselämä

Seebohm syntyi Adelaidessa, mutta muutti Brisbaneen perheineen vuonna 1996. Hänen molemmat vanhempansa John ja Karen ovat urheilijoita. Seebohm seurusteli australialaisen uimari Mitch Larkinin kanssa vuosina 2015–2018, heidän oltuaan sitä ennen jo lapsuudenystäviä.
Seebohm kertoi tammikuussa 2021 julkisesti kärsineensä jo kaksi vuotta syömishäiriöistä.
Aiheesta muualla

Emily Seebohm Twitterissä
Profiili Swimming Australia -sivustolla (englanniksi)
Naisten 4 × 100 metrin vapaauintiviestin olympiavoittajat
Naisten 4 × 100 metrin sekauintiviestin olympiavoittajat
Naisten 100 metrin selkäuinnin pitkien ratojen maailmanmestarit
Naisten 200 metrin selkäuinnin pitkien ratojen maailmanmestarit
Naisten 4 × 100 metrin vapaauintiviestin pitkien ratojen maailmanmestarit
Toyota Motor Manufacturing Kentucky

| Toyota Motor Manufacturing Kentucky, Inc>  |
| --- | --- |

Perustettu:  1986
Kotipaikka:  Georgetown, Kentucky, Yhdysvallat
Toimiala:  autoteollisuus
Omistaja:  Toyota
Infobox OKVirheellinen NIMI-arvo: 
Toyota Motor Manufacturing Kentucky, Inc. (TMMK) on autotehdas, joka sijaitsee Kentuckyn osavaltion Georgetownissa. Se on osa Toyota Motor Engineering & Manufacturing North Americaa, jonka omistaa japanilainen Toyota Motor Corporation. TMMI on Evansvillen alueen suurin työnantaja.
TMMK:n vierailukeskus.
Tehdas perustettiin vuonna 1986 nimellä Toyota Motor Manufacturing USA. Se oli ensimmäinen Toyotan täysin omistama tehdas Yhdysvalloissa. TMMK on merkin suurin tehdas koko maailmassa. Vuonna 2017 Toyota käytti tehtaaseen 1,33 miljardia dollaria ja lisäsi 700 uutta työpaikkaa vuoden 2018 Toyota Camry -mallin valmistuksen takia. Ensimmäinen uusi Camry TMMK:lla valmistui kesäkuussa 2017.
Autojen valmistus tehtaalla alkoi toukokuussa 1988. Ensimmäinen TMMK:lla valmistettu auto oli mallivuoden 1989 nelisylinterinen Camry. Alun perin moottorit tuotiin Toyota Cityn tehtaalta Japanista. Moottoreiden valmistus alkoi Kentuckyn tehtaalla 1990.
TMMK:lla valmistetaan Toyota Avalon-, Toyota Camry- ja Lexus ES-automalleja. Aiemmin siellä on koottu myös Toyota Siennaa, Toyota Venzaa ja Toyota Camry Solaraa. Tehtaalla on kolme tuotantolinjaa; kaksi Toyotalle ja yksi Lexukselle.
Nykyiset mallit

Toyota Camry (1988–)
Toyota Camry Hybrid (2006–)
Toyota Avalon (1995–)
Toyota Avalon Hybrid (2012–)
Lexus ES350 (2016–)
Entiset mallit

Toyota Sienna (1998–2003)
Toyota Camry Solara (2004–2008)
Toyota Venza (2009–2016)
Toyota Camry vuodelta 2018.
Toyota Camry Solara (2007-2008).
Euclides da Cunha

| Euclides da Cunha |
| --- | --- |
 Euclides da Cunha
Henkilötiedot
Syntynyt: 1866 Santa Rita do Rio Negro, Cantalago, Brasilia
Kuollut: 1909 (42–43 vuotta) Rio de Janeiro, Brasilia
Kansalaisuus:  Brasilia
Ammatti:  kirjailija, toimittaja, opettaja ja insinööri
Kirjailija
Tuotannon kieli: portugali
Pääteokset:  Os Sertões 1902
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Euclides da Cunha (1866 Santa Rita do Rio Negro, Cantalago, Brasilia – 1909 Rio de Janeiro, Brasilia) oli brasilialainen kirjailija ja toimittaja, opettaja ja insinööri. Hänen teoksensa Os Sertões on brasilialaisen kirjallisuuden klassikkoja ja herätti ilmestyessään 1902 suurta huomiota. Teos on ensimmäinen vastalause syrjäseutujen unohdetun väestön kohtelulle. Sen on samalla sekä tieteellinen että kaunokirjallinen teos.
Aiheesta muualla

Kuvia tai muita tiedostoja aiheesta Euclides da Cunha Wikimedia Commonsissa
Erebia styx

| Erebia styx |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Täpläperhoset Nymphalidae
Alaheimo::  Heinäperhoset Satyrinae
Tribus::  Satyrini
Suku::  Nokiperhoset Erebia
Laji::  styx
Kaksiosainen nimi
 Erebia styx  (Freyer, 1834) 
Infobox OKNimi-testi OKIUCN-testi OK: 
Erebia styx on päiväperhosiin kuuluva perhonen. Erebia styx -lajia esiintyy Alppien itäosissa Saksassa, Itävallassa, Italiassa, Sloveniassa ja Sveitsissä. Lajia esiintyy 600–1200 metrin korkeudessa. Kanta on elinvoimainen, mutta vähenemässä.
Turn Down for What

| ”Turn Down for What” DJ Snake ft>  Lil Jon |
| --- | --- | --- |

Singlen tiedot
 Äänitetty : 2013
 Julkaistu: 18. joulukuuta 2013
 Formaatti: digitaalinen lataus
 Tuottaja(t): DJ Snake, Lil Jon
 Tyylilaji: trap
 Kesto: 03.33
 Levy-yhtiö: Columbia Records
DJ Snaken muut singlet
|   | ”Turn Down for What” 2013 | ”Get Low” 2014 |
Lil Jonin muut julkaisut
| ”Hard White (Up in the Club)” 2011 | ”Turn Down for What” 2013 | ”Bend Ova” 2014 |
Turn Down for What on ranskalaisen DJ-tuottaja DJ Snaken ja yhdysvaltalaisräppäri Lil Jonin kappale. Sen julkaisi Columbia Records digitaalisesti ladattavana singlenä 18. joulukuuta 2013. Sekä kappale että sille julkaistu musiikkivideo ovat tehneet kappaleen nimestä hyvin tunnetun meemilauseen.
Kappale on saavuttanut suurta suosiota erityisesti Pohjois-Amerikassa, jossa se myi kuusinkertaista platinaa niin Kanadassa kuin Yhdysvalloissa. Kappale menestyi kohtalaisesti myös Euroopassa, jossa se pääsi singlelistan kahdenkymmenen parhaan joukkoon Belgiassa, Isossa-Britanniassa, Ranskassa, Suomessa ja Skotlannissa.
Käännös suomeksi
Ediakarakausi

Dickinsonia oli kaudelle tyypillinen litteä matomainen eläin.
Ediakarakausi oli prekambrin ja proterotsooisen aionin päättänyt geologinen ajanjakso 635–542 miljoonaa vuotta sitten, välittömästi ennen fanerotsooisen aionin, paleotsooisen maailmankauden ja kambrikauden alkua. Aiemmin käytetty nimitys vendikausi vastaa osapuilleen tätä jaksoa. Ediakarakaudella alkoi monisoluisten eliöiden kehitys ja levittäytyminen. Alussa kehittyi alkeellisia paikoillaan pysyviä merieläimiä, jotka kauden aikana kehittyivät edelleen, alkoivat liikkua ja saalistaa. Ediakaran eläimistöön kuului merisulkamaisia eläimiä, meduusoja, sienieläimiä, jaokkeisia käsnäjalkaisia muistuttavia eläimiä sekä monia vielä luokittelemattomia eliöitä. Ediakara-eläimet saattoivat syödä mikrobimattoja. Ediakaran loppupuolelta on löydetty matojen ja muiden eliöiden mutaan jättämiä, myöhemmin kivettyneitä jälkiä. Monet ediakara-eläimet olivat hyvin litteitä, joskus pyöreitä ja joskus pitkulaisia. Litteys liittyi luultavasti eläinten alkeellisuuteen ja tukirangan puutteeseen. Tämä aiheutti näiden eläinten tuhon, kun kambrikauden alussa ilmestyi saalistajia, jotka hävittivät mikrobimatot ja ediakara-faunan sukupuuttoon.
Nimi Ediacara (suom. ediakara) tulee Australiassa sijaitsevasta Ediacara Hillsistä, josta geologi Reg Sprigg löysi ediakaraeliöstön fossiileja vuonna 1946. Ediacaran tyyppileikkaus sijaitsee Enorama Creekin alueella Flinders Range -vuoristossa Etelä-Australiassa.
Ediacaran ylä- ja alaraja

Ediakarakausi (n. 635–542 Ma) edustaa aikaa globaalin Marino-jäätiköitymisen lopusta siihen hetkeen, kun ensimmäiset maailmanlaajuiset monimutkaiset jälkifossiilit ilmestyivät (Treptichnus pedum (Seilacher, 1955)).
Ediakarakauden kerrostumia kutsutaan ediakarasysteemiksi. Vaikka ediakarasysteemi sisältää pehmeävartaloisia fossiileja, sen alarajaa ei määritellä fossiilijäänteiden perusteella. Sen sijaan ediakaran alku määritellään kemiallisesti erillisen karbonaattikerroksen perusteella, jota kutsutaan "lakkikarbonaatiksi", sillä se lepää jäätikkökerrostumien päällä lakin tavoin.
Lakkikarbonaatin 13C-pitoisuus on poikkeuksellisen alhainen, mikä on merkki äkillisestä ilmastonmuutoksesta Marino-jäätiköitymisen lopussa. Ediacaran alakontakti (GSSP-piste) on sijoitettu lakkikarbonaatin pohjalle (Nuccaleena-muodostuma) välittömästi Elatina-diamiktiitin eläpuolelle Enorama Creekin tyyppileikkaukseen, Flinders Ranges -vuorijonon alueelle Etelä-Australiaan.
Ediacaran yläkontaktina on kambrikauden alaraja Newfoundlandin kaakkoisrannikolla. Rajat ovat Kansainvälisen stratigrafian komission (ICS) vahvistamia. Silti ediacaran ala- ja ylärajojen määrittely kemiallisen stratigrafian ja jälkifossiilien perusteella on kiistanalaista.
Rangeomorfit

Rangeomorfit olivat ediakara-eläimistön tunnuseläimistö, joka ilmestyi ehkä 575 miljoonaa vuotta sitten ediakaran Avalon-eläimistöön. Esimerkiksi Charnia muistutti merisulkaa ja eli 575–545 miljoonaa vuotta sitten, ja oli jopa 2 metriä pitkä ollen pisin ediakara-fossiili.
Näiden puolijäykkien eläinten tukiranka oli haarautuva putkirakenne, joka oli kuin fraktaali ja siksi alkeellinen. Niihin liittyi sulkamaisia rakenteita ja ne saattavat olla sienten ja eläinten esi-isiä. Rangeomorfit hävisivät 542 miljoonaa vuotta sitten kambrin räjähdyksen alkaessa.
Trilobiittien edeltäjiä

Ediacarakaudella ilmestyi monia symmetrisiä, jaokkeisia tai jaokkeettomia lajeja, jotka kykenivät liikkumaan. Trilobiittia hämmästyttävästi muistuttavia lajeja ovat muun muassa Spriggina, Bomakellia kelleri ja Parvancorina. Spriggina oli kuin pitkä, matomainen trilobiitti, mutta sen toinen tulkinta on merisulka. Bomakellia kelleri oli kuin pehmyt, jaokkeinen trilobiitti, jonka ruumis jakaantui pituussuunnassa kolmeen osaan niin kuin trilobiitilla, ja jonka pää muistutti trilobiitin päätä. Toisten tutkijoiden mielestä tämäkin on merisulka.
Parvancorina oli ikään kuin pehmyt, jaokkeeton trilobiitti, niin kuin myös Vendia.
Spriggina ja Parvancorina ilmestyivät fossiilistoon vasta ediakarakauden loppupuolella noin 560 miljoonaa vuotta sitten Vienanmeren kerrostumiin.
Dickinsonia oli litteä, soikea, kaksijakoinen ja jaokkeinen, joka ilmestyi fossiilistoon muutamaa miljoonaa vuotta Parvancorinaa ja Sprigginaa aiemmin.
Yorgia waggoneri oli kaksijakoinen sivusuunnassa ja jaokkeinen, päältä katsoen munanmuotoinen, ja muistutti Dickinsonia ja Spriggina-lajeja.
Ensimmäiset monisoluiset

"Alkeellisimmat" nykyisin elävät monisoluiset ovat Cnidaria-pääjaksoon kuuluvia polttiaiseläimiä (merivuokot, korallieläimet ja meduusat), sienieläimiä ja hieman monimutkaisemmat nivelmatoja.
Ensimmäiset luultavasti maljamaiset hieman sienieläimiä muistuttavat muodot ilmestyivät fossiilistoon jo 610–600 miljoonaa vuotta sitten
Twitya Formationiksi kutsuttuun kerrostumaan. Sienieläimissä ja koralleissa on vain 11 solutyyppiä, mutta madoissa 55.
On myös esitetty spekulaatioita, että monisoluisia olisi ollut jo 1 200–1 000 miljoonaa vuotta sitten ja että monisoluiset olisivat eronneet sienten kehityslinjasta 650 miljoonaa vuotta sitten. Mahdollisia matojen jälkiä on löydetty Kiinasta ajalta 700 miljoonaa vuotta sitten ja myös Australiasta ajalta 1000 miljoonaa vuotta sitten. Ediakarakausikin oli prekambrikautta. Prekambrikaudelta on löydetty matojen jälkiä muistuttavia kerrostumia, mutta näistä kiistellään.
Stromatoliitit, bakteerimattojen aiheuttamat kerrostumat vähenivät huomattavasti noin 800 miljoonaa vuotta sitten, mikä kertoo näitä syövien eläimien ilmaantumisesta tai joidenkin mukaan suuresta jääkaudesta.
Kambrikauden räjähdys, nopea lajiutuminen, lienee alkanut jo ediakarakaudella ehkä 570–550 miljoonaa vuotta sitten.
Aiheesta muualla

Wikimedia Commonsissa on kuvia tai muita tiedostoja aiheesta .
Gallery of images of Spriggina fossils
Introduction to the Vendian Period
Peripatus ediacara (Arkistoitu – Internet Archive)
Introduction to the Ediacaran Fauna
Mistaken Point (Arkistoitu – Internet Archive)
"Kultainen piikki" (pronssinen levy kuvan alaosassa) on GSSP-piste, joka osoittaa ediakarasysteemin alarajaa. Piikin yläpuolella näkyy reikiä, joista on otettu kivinäytteitä Maan magneettikentän tutkimiseksi ediakaran aikana.
"Kultainen piikki", ediakaran GSSP-piste, lähikuvassa.
Charnia, merisulkaa muistuttanut ediakarakauden eläin.
Spriggina oli kuoreton matomainen trilobiittia muistuttava eläin, tai toisen tulkinnan mukaan merisulka.
Vendia muistutti jaokkeetonta trilobiittia.